OpenLLM-France/wikimedia huggingface dataset:
# Xenomys nelsoni

Xenomys nelsoni és una espècie de mamífer rosegador de la família dels cricètids. Es tracta de l'única espècie reconeguda del gènere Xenomys. És endèmica de l'oest de Mèxic, on viu a altituds de fins a 450 msnm. El seu hàbitat natural són els boscos tropicals caducifolis i semicaducifolis. Està amenaçada per la fragmentació i destrucció del seu medi.
L'espècie fou anomenada en honor del naturalista i etnòleg estatunidenc Edward William Nelson.

## Referències

* ↑ Entrada «Xenomys» de la Paleobiology Database (en anglès). [Consulta: 20 desembre 2022].
* ↑ Álvarez-Castañeda, S. T.; Castro-Arellano, I.; Lacher, T.; Vázquez, E.; Arroyo-Cabrales, J. Xenomys nelsoni. UICN 2008. Llista Vermella d'espècies amenaçades de la UICN, edició 2008, consultada el 10 juliol 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 290. ISBN 978-0801893049.
# Mandrí (enginyeria)

Un mandrí és un tipus especial de premsa usada per a subjectar un objecte, usualment un objecte amb simetria radial, especialment un objecte cilíndric. És més comunament usat per a mantenir fixada una eina rotativa (com les broques en un trepant) o en una peça de treball en rotació (com la barra en eix del capçal fix d'un torn). Alguns mandrins també poden subjectar objectes de forma irregular (aquells que manquen de simetria radial). En algunes aplicacions, l'eina o la peça de treball subjectada pel mandrí roman estacionària mentre que una altra eina o peça de treball gira (per exemple, una broca en l'eix del contrapunt d'un torn, o una peça circular essent tallada per una fresadora).
Molts mandrins tenen mandíbules, que són perns que van disposats en un patró radial simètric (com els punts d'un estel) per a subjectar l'eina o la peça de treball. Sovint les mandíbules seran estretes o afluixades amb l'ajuda d'una clau de mandrí, la qual és una eina similar a una clau feta amb aquest propòsit. No obstant això, molts mandrins aperrados són de la varietat sense clau, i la seva estrenyi o afluixament és sol amb la força de la mà. Els dissenys sense claus ofereixen la conveniència d'un premsatge o despremsatge més ràpid i fàcil a costa d'una major força d'agafada per a subjectar l'eina o la peça de treball. Mandrins de tipus collaret o collet, en lloc de tenir mandíbules, tenen collarets, que són unes mànegues o colls flexibles que s'encaixen estretament al voltant de l'eina o peça de treball i la fa quan és rebregada.

## Referències

* ↑ Serope Kalpakjian, Steven R. Schmid. Manufactura, ingeniería y tecnología. 2002. http://books.google.co.ve/books?id=gilYI9_KKAoC&lpg=PA424&dq=mandril%20herramienta&hl=ca&pg=PA424#v=onepage&q=mandril%20herramienta&f=false
# Harry Spanjer

Henry John "Harry" Spanjer (Grand Rapids, Michigan, 9 de gener de 1873 - Saint Petersburg, Florida, juliol de 1958) va ser un boxejador estatunidenc de primers del segle xx. És un dels únics quatre boxejadors en la història dels Jocs Olímpics que ha guanyat dues medalles olímpiques en dos pesos diferents en uns mateixos Jocs.
El 1904 va prendre part en els Jocs Olímpics de Saint Louis. Disputà dues categories, la de pes lleuger i pes wèlter, guanyant l'or en el pes lleuger i la plata en el pes wèlter.

## Referències

* ↑ «Harry Spanjer» (en anglès). sports-reference.com. Arxivat de l'original el 2011-05-19. [Consulta: 31 agost 2012].
# Ochrotomys nuttalli

Ochrotomys nuttalli és una espècie de mamífer rosegador de la família dels cricètids. Es tracta de l'única espècie reconeguda del gènere Ochrotomys. És endèmica del sud-est dels Estats Units. Els seus hàbitats naturals són les bardisses humides, els boscos i les vores dels camps. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del botànic i zoòleg britànic Thomas Nuttall.

## Referències

* ↑ Entrada «Ochrotomys nuttalli» de la Paleobiology Database (en anglès). [Consulta: 20 desembre 2022].
* ↑ Linzey, A. V.; NatureServe (Hammerson, G.). Ochrotomys nuttalli. UICN 2008. Llista Vermella d'espècies amenaçades de la UICN, edició 2008, consultada el 25 juliol 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 295. ISBN 978-0801893049.
# David Clendon

David James Clendon (Helensville, Auckland; 11 de setembre de 1955) és un polític neozelandès i diputat de la Cambra de Representants de Nova Zelanda des de l'octubre de 2009. És membre del Partit Verd.

## Inicis

Clendon va néixer l'11 de setembre de 1955 a Helensville, un barri del nord-oest d'Auckland. El 1990 es va fer membre del Partit Verd. El 1993 es graduà de la Universitat d'Auckland amb un BA en educació i ciències polítiques i el 1995 de la Universitat Lincoln amb un MSc en gestió de recursos.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2008-2011 | 49 | Llista | 10 | Verd |
| 2011-actualitat | 50 | Llista | 8 | Verd |
L'octubre de 2009 la diputada del Partit Verd Sue Bradford va dimitir al perdre l'elecció al colideratge femení del partit, perdent contra Metiria Turei. Al dimitir Bradford el següent en la llista electoral del partit, Clendon, va esdevenir diputat. En les eleccions de 2011 fou elegit de nou al trobar-se vuitè en la llista electoral del partit.
En les eleccions de 2005 fou candidat a la circumscripció electoral de Waitakere on quedà en tercer lloc amb el 5,44% del vot. En les eleccions de 2008 fou candidat a Helensville. Quedà en tercer lloc amb el 5,96% del vot. Fou candidat a Mount Albert en les eleccions de 2011. Va quedar en tercer lloc amb el 9,49% del vot.

## Vida personal

Està casat amb Lindis Clendon i tenen una filla. Clendon té ascendència maori (de les iwis Ngāpuhi i Te Roroa) i europea.

## Referències

* 1 2 3 (anglès) «David Clendon – List member, Green Party Arxivat 2013-02-09 a Wayback Machine.». Parlament de Nova Zelanda. [Consulta: 25/06/2013.]
* 1 2 3 (anglès) «David Clendon Arxivat 2013-08-08 a Wayback Machine.». Partit Verd d'Aotearoa Nova Zelanda. [Consulta: 25/06/2013.]
* ↑ (anglès) «Greens release party list rankings». The New Zealand Herald. [Publicació: 04/05/2011.] [Consulta: 25/06/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 25/06/2013.]
* ↑ (anglès) «Official Count Results -- Waitakere» (2005). Comissió Electoral. [Consulta: 25/06/2013.]
* ↑ (anglès) «Data – Helensville: Electoral Profile Arxivat 2013-02-23 a Wayback Machine.». Parlament de Nova Zelanda. [Consulta: 25/06/2013.]
* ↑ (anglès) «Official Count Results -- Mt Albert Arxivat 2013-02-08 a Wayback Machine.» (2011). Comissió Electoral. [Consulta: 25/06/2013.]

## Vegeu també

* Partit Verd d'Aotearoa Nova Zelanda

## Enllaços externs

* (anglès) Informació sobre David Clendon a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre David Clendon a la pàgina web del Partit Verd Arxivat 2013-08-08 a Wayback Machine.
# William Stickney

William Arthur "Art" Stickney (Saint Louis, Missouri, 25 de maig de 1879 - Saint Louis, 12 de setembre de 1944) va ser un golfista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de golf, com a membre de l'equip Trans-Mississippi Golf Association. En la prova individual quedà eliminat en vuitens de final.
Era germà del també jugador de golf i medallista Stuart Stickney.

## Referències

* 1 2 «Art Stickney Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Ursins

Els ursins (Ursinae) són una subfamília de carnívors de la família dels ossos (Ursidae). Aquest grup conté sis espècies vivents que es diferencien per la seva morfologia i ecologia, però s'han donat casos d'hibridació entre algunes espècies. En estat natural s'han observat híbrids d'ossos bruns i ossos polars, d'una banda, i d'ossos del Tibet i ossos malais, de l'altra. En captivitat, hi ha hagut híbrids d'altres espècies, que en alguns casos han estat fèrtils.

## Referències

* ↑ Entrada «Ursinae» de la Paleobiology Database (en anglès). [Consulta: 24 juny 2024].
* ↑ Kumar, V.; Lammers, F.; Bidon, T.; Pfenninger, M.; Kolter, L.; Nilsson, M. A.; Janke, A. «The evolutionary history of bears is characterized by gene flow across species» (en anglès). Scientific Reports, 7, 46.487, 2017.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Gonzalo Fernández de Córdoba y Fernández de Córdoba

Gonzalo Fernández de Córdoba y Fernández de Córdoba (1520/1521, Cartagena - 1578, Odón), III Duc de Sessa, III Duc de Terranova, III Duc d'Andria, III Duc de Sant'Angelo, V Comte de Cabra, etc., era fill de Luis Fernández de Córdoba, IV Comte de Cabra i d'Elvira Fernández de Córdoba, II Duquessa de Sessa i filla del Gran Capità, per tant hereu d'importants estats feudals d'Andalusia i el Regne de Nàpols.

## Infància i joventut

El 1522 el matrimoni entre Luis i Elvira Fernández de Córdoba es traslladà a Roma en ser anomenat Luis ambaixador de Carles V davant la Santa Seu. El setembre del 1524, Elvira va morir durant un part a la ciutat de Sessa. L'agost de 1526 morí el seu marit Luis. Així, Gonzalo i les seves dues germanes tornaren a Castella amb els seus poderosos parents. Gonzalo va rebre una acurada educació a Granada, fins que el seu oncle, Pedro de Códoba, va començar a trobar-li una esposa noble per augmentar el patrimoni familiar. Amb la mediació de Carles V es va casar amb María Sarmiento de Mendoza, filla del secretari d'estat Francisco de los Cobos, ministre de la cort. Va ser governador de Milà entre 1558 i 1560 i durant 1562 i 63.Del seu mandat hi destaca que va aconseguir que no s'implantés la inquisició. Lluità a la batalla de Lepant contra l'Imperi Otomà.

## Enllaços externs

* «Gonzalo Fernández de Córdoba y Fernández de Córdoba». Gran Enciclopèdia Catalana. Barcelona: Grup Enciclopèdia Catalana.
# Pont de l'Hostalot

El Pont de l'Hostalot és una obra de la Vall d'en Bas (Garrotxa) inclosa a l'Inventari del Patrimoni Arquitectònic de Catalunya.

## Descripció

És un pont d'un sol arc, pla i tot de pedra. Situat a l'antic Camí Ral de Vic a Olot. Passa per sobre del torrent Grau o de la serra, afluent per l'esquerra del Fluvià. Es troba al camí ral que va de Vic a Olot, sobre el torrent del Grau o de la Serra.

## Referències

* 1 2 «Pont de l'Hostalot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# Gonçalbo Díez d'Arenós

Gonçalbo Díez d'Arenós (?-1347/1351) va ser un cavaller del llinatge valencià dels Arenós. Era fill de Pero Jordán d'Arenós i de Marquesa de Rada. Es casà amb Johana Cornel amb qui tingué Violant d'Arenós i Cornel, casada el 1355 amb Alfons d'Aragó i Foix (1332-1412), duc de Gandia. Poderós senyor del Regne de València, lluità a Mallorca el 1343 i a la batalla de Bétera (1347). El 1319 posseïa La Pobla d'Arenós, Montán, Arañuel, Cirat, Tormo, Torrechiva, Toga, Espadilla, Bueynegro, Argelita, Ludiente, Villamalur, Aiòder, les Fonts d'Aiòder, Villahaaleva, Berniches, El Castell de Vilamalefa, Zucaina, Cortes d'Arenós, Torralba, Lonpiach, Vilafermosa (el 1331) i Cirat (el 1331).

## Bibliografia

* Jerónimo Zurita: Anales de la Corona de Aragón (Ed. 1562-1580) (castellà)
* Diplomarari dels Arenós
* Historia de Pobla d'Arenós i dels senyors d'Arenós
* Árbol genealógico de la familia Arenós Arxivat 2016-10-02 a Wayback Machine. (castellà)
# Dasipodins

Els dasipodins (Dasypodinae) són una subfamília de cingulats de la família dels dasipòdids. Aquest grup conté un gènere vivent i diversos d'extints, tots oriünds de les Amèriques. Tenen una dieta insectívora. El registre fòssil indica que el període de refredament de finals de l'Eocè i principis de l'Oligocè coincidí amb la substitució dels dasipodins pels eufractins a la Patagònia. Els períodes freds i àrids del Quaternari, en canvi, facilitaren l'expansió dels dasipodins fins a les Guaianes.

## Referències

* 1 2 Entrada «Dasypodinae» de la Paleobiology Database (en anglès). [Consulta: 20 desembre 2022].
* ↑ Soibelzon, E. «Using Paleoclimate and the Fossil Record to Explain Past and Present Distributions of Armadillos (Xenarthra, Dasypodidae)» (en anglès). Journal of Mammalian Evolution, 18, 2017, pàg. 1–10. DOI: 10.1007/s10914-017-9395-8.
Espècies vivents de cingulats :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Xenarthra :
Família Chlamyphoridae :
Família Dasypodidae :
Categoria :
# Bokhtar

Bokhtar (en tadjik i en rus Бохтар, en persa باختر), abans conegut com a Qurghonteppa, Kurganteppa o Kurgan-Tyube és una ciutat de Tadjikistan, capital de la província de Khatlon. És la ciutat més gran del sud de Tadjikistan i la tercera més poblada del país. Està situada a 100 quilòmetres al sud de Dushanbe i 150 quilòmetres al nord de Kunduz, Afganistan.
L'etimologia de Kurgan-Tyube significa «túmul en un turó» (en rus «kurgan» singifica túmul i en túrquic «Tyube» significa turó). La ciutat està envoltada per la serralada del Babatag a l'oest, pel riu Panj al sud i pel riu Vakhx, que passa a pocs quilòmetres al nord de la població. Aquest darrer riu és el que va crear la vall fèrtil on es troba Bokhtar. Ubicada a 430 metres d'alçada, té un clima és subtropical i humit, amb precipitacions que oscil·len entre els 150–200 mm a les planes i sobrepassen els 500 mm a les valls més altes.
Està situada en un encreuament de vies ferroviàries que uneixen Dushanbe, Termez, Kulob i el port d'Oxus a la frontera amb Afganistan, fet que la converteix en un enclavament comercial estratègic i explica el seu ràpid creixement demogràfic durant el segle xx, en el qual passà de 4.000 habitants a principis de 1900 a més de 51.000 el 1986, arribant a tenir una població el 2022 de 126.700 habitants. Durant l'època de la República Socialista Soviètica del Tadjikistan, moment en què el país va decidir especialitzar-se en els cultius de cotó, la zona va ser objecte d'un ambiciós pla econòmic i l'àrea de Bokhtar era responsable de la meitat de la producció estatal, és a dir, mig milió de tones anuals. L'equip de futbol de la ciutat s'anomena actualment FC Khatlon, si bé ha canviat de nom diverses vegades al llarg dels anys, i ha sigut guanyador de la lliga tadjik de futbol cinc vegades. La ciutat disposa d'un aeroport propi des de l'època soviètica, l'aeroport de Bokthar (IATA: TJU, ICAO: UTDK).

## Referències

* 1 2 «Kurgan-Tyube (Qurghonteppa), Tajikistan». Oxford Reference. [Consulta: 24 gener 2024].(anglès)
* ↑ «Bokthar». Encyclopædia Britannica. [Consulta: 5 novembre 2023].(anglès)
* 1 2 3 «Kurgan Tepe». Encyclopædia Iranica. [Consulta: 6 novembre 2023].(anglès)
* ↑ «Tajikistan - List of Champions». RSSSF. [Consulta: 25 novembre 2023].(anglès)
* ↑ «Qurghonteppa International Airport (KQT)». World Airport Codes. [Consulta: 5 novembre 2023].(anglès)
# Květa Petříčková

Květa Petříčková (Praga, 17 de juliol de 1952) va ser una jugadora d'hoquei sobre herba txeca que va competir sota la bandera de Txecoslovàquia entre les dècades de 1960 i 1980.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Květa Petříčková Olympic Results». sports-reference.com. Arxivat de l'original el 18 d’abril 2020. [Consulta: 16 juny 2019].

## Bibliografia

* Kolář, František,. Kdo byl kdo : naši olympionici. 1. vyd. Praga: Libri, 1999. ISBN 808598377X.
# George Van Cleaf

George W. Van Cleaf (Northfield, Nova York, 8 d'octubre de 1879 – Nova York, 6 de gener de 1905) va ser un nedador i waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de waterpolo formant part de l'equip New York Athletic Club. En la prova del relleu 4x50 iardes lliures del programa de natació fou quart.
Com d'altres waterpolistes, morí poc després dels Jocs per culpa d'una febre tifoide.

## Referències

* 1 2 «George Van Cleaf Olympic Results». sports-reference.com. Arxivat de l'original el 11 de setembre 2015. [Consulta: 19 octubre 2015].
# Sant Pèire lo Petit

Saint-Pierre-sur-Doux és un municipi francès situat al departament de l'Ardecha i a la regió d'Alvèrnia-Roine-Alps. L'any 2007 tenia 101 habitants.

## Demografia
### Població

El 2007 la població de fet de Saint-Pierre-sur-Doux era de 101 persones. Hi havia 48 famílies de les quals 16 eren unipersonals (8 homes vivint sols i 8 dones vivint soles), 24 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 110 habitatges, 50 eren l'habitatge principal de la família, 53 eren segones residències i 7 estaven desocupats. Tots els 110 habitatges eren cases. Dels 50 habitatges principals, 44 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 5 tenien dues cambres, 12 en tenien tres, 13 en tenien quatre i 20 en tenien cinc o més. 40 habitatges disposaven pel capbaix d'una plaça de pàrquing. A 29 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Pierre-sur-Doux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 0 |
| 0 | 70 a 74 | 4 |
| 0 | 65 a 69 | 8 |
| 8 | 60 a 64 | 4 |
| 0 | 55 a 59 | 0 |
| 8 | 50 a 54 | 0 |
| 8 | 45 a 49 | 4 |
| 4 | 40 a 44 | 4 |
| 12 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 69 persones, 38 eren actives i 31 eren inactives. De les 38 persones actives 36 estaven ocupades (23 homes i 13 dones) i 2 estaven aturades (2 homes). De les 31 persones inactives 16 estaven jubilades, 5 estaven estudiant i 10 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa alimentària, 1 d'una empresa de transport i 1 d'una empresa d'informació i comunicació.
L'any 2000 a Saint-Pierre-sur-Doux hi havia 10 explotacions agrícoles que ocupaven un total de 96 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Saint-Pierre-sur-Doux a l'INSEE.
* Évolution et structure de la population Fitxa amb el detall de dades de Saint-Pierre-sur-Doux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Astrapotèrids

Els astrapotèrids (Astrapotheriidae) són una família extinta de mamífers de l'ordre dels astrapoteris. Els representants d'aquest grup visqueren a Sud-amèrica entre l'Eocè i el Miocè. Eren els mamífers més grossos i especialitzats del Terciari de Sud-amèrica. A banda d'alguns gèneres que encara són de posició incerta, els astrapotèrids se subdivideixen en dues subfamílies: els astrapoterins i els uruguaiterins.

## Referències

* ↑ Entrada «Astrapotheriidae» de la Paleobiology Database (en anglès). [Consulta: 20 desembre 2022].
# Pont de la Gorga (l'Esquirol)

El Pont de la Gorga és una obra de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

És un pont de dos arcs desiguals, amb baranes, tot de pedra i amb tallamar.
Situat sobre la riera de les Gorgues, en el Camí Ral de Vic a Olot.

## Referències

* 1 2 «Pont de la Gorga». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Manuel Bes i Hediger

Manel Bes i Hédiger (Gandesa, 1835 - Tortosa, 6 de novembre de 1882) va ser un advocat i diputat republicà català.
Participà activament en la revolució de 1868 i un cop triomfà fou escollit alcalde de Tortosa. En qualitat d'alcalde de Tortosa fou un dels convocants i protagonistes del Pacte Federal de Tortosa. Participà en l'aixecament federal d'octubre de 1869, però el seu fracàs el va obligar a exiliar-se a França. Indultat pel govern, és rebut a Tortosa l'agost del 1870.
Va ser elegit diputat pel districte de Tortosa del Partit Republicà Democràtic Federal a les eleccions generals espanyoles de 1871 i de 1873. Durant la Primera República Espanyola fou nomenat governador civil de la província de Lleida.
Va morir a Tortosa el 6 de novembre de 1882.

## Notes i referències

* ↑ Gaceta de Madrid número 58 de 27/02/1873; dimissió per incompatibilitat: Gaceta de Madrid número 187 de 6/7/1873.
* ↑ Vegeu Correo de Tortosa de 3/11, 7/11 i 11/11/1882.

## Enllaços externs

* Manuel Bes i Hediger a ilercavonia.wikia.com
* Fitxa del Congrés dels Diputats (castellà)
# William Varley

William Michael "Bill" Varley (Nova York, 6 de novembre de 1880 – Nova York, octubre de 1968) va ser un remer estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar dues medalles del programa de rem: la d'or en la prova de doble scull i la de plata en dos sense timoner, en ambdós casos fent parella amb John Mulcahy.

## Referències

* ↑ «Bill Varley Olympic Results». sports-reference.com. Arxivat de l'original el 15 de desembre 2012. [Consulta: 16 octubre 2015].
# Juan Bautista Alvarado

Juan Bautista Alvarado (Monterey, Califòrnia, 14 de febrer de 1809 - San Pablo, Califòrnia, 13 de juliol de 1882) fou dues vegades governador de l'Alta Califòrnia, de 1836 a 1837, i de 1838 a 1842.
Durant el període de domini mexicà, fou una de les personalitats majors de la Califòrnia.

## Biografia

Era nascut a Monterey el 1809. El seu avi s'hi havia allistat a l'exèrcit espanyol l'any 1769. El seu pare va morir alguns mesos després del seu naixement, i la seva mare es va casar altre cop tres anys després.
Va dirigir l'aixecament de 1836 contra Mèxic, però va conservar la seva plaça després d'haver fet la pau amb les autoritats mexicanes. Va participar activament a la revolució de 1844-1845 que va permetre als Estats Units d'apoderar-se de Califòrnia.
La seva casa al peu del carrer Alvarado a Monterey ha estat conservada en tant que monument històric. Existeix també un carrer Alvarado a San Francisco en el seu honor.

## Referències

* ↑ Weber, David J. The Mexican Frontier, 1821-1846: The American Southwest Under Mexico. UNM Press, 1982, p. 259. ISBN 978-0-8263-0603-6.
* ↑ Salomon, Carlos Manuel. Pio Pico: The Last Governor of Mexican California. University of Oklahoma Press, 8 de novembre de 2012, p. 28 i 186. ISBN 978-0-8061-8346-6.